Verónica Zamora Ferrer i Carlos Palomo Carot cantaran enguany el Tradicional Cant de la Carxofa
04/09/2012

# Verónica Zamora Ferrer i Carlos Palomo Carot cantaran enguany el Tradicional Cant de la Carxofa

*   04/09/2012
*   [Imprimir](#)
*   Compartir
*    https://www.alaquas.org/documento.asp?id\_do=13408

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13408%2F0&title=Ajuntament%20d%27Alaqu%C3%A0s.%20Premsa.Ver%C3%B3nica%20Zamora%20Ferrer%20i%20Carlos%20Palomo%20Carot%20cantaran%20enguany%20el%20Tradicional%20Cant%20de%20la%20Carxofa)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13408/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13408/04092012_dsc9088_1_Form_4.jpg)](https://www.alaquas.org/ficheros/documentos/2012/2/13408/04092012_dsc9088_1_Form_10.jpg "<a href='https://www.alaquas.org/ficheros/documentos/2012/2/13408/04092012_dsc9088_1_Form_10.jpg' target=_blank><i class='fa fa-external-link' aria-hidden='true'></i>.Verónica Zamora Ferrer i Carlos Palomo Carot cantaran enguany el Tradicional Cant de la Carxofa</a>")

Més de 700 veïns i veïnes participen en la tradicional Prova de Veu de l'Àngel

El Castell d'Alaquàs va estar l'escenari ahir dilluns 3 de setembre de la tradicional Prova de Veu de l'Àngel per a elegir els xiquets que enguany cantaran la carxofa en honor a la Mare de Déu de l'Olivar i el Crist de la Bona Mort. Enguany han resultat elegits la xiqueta Verónica Zamora Ferrer i el xiquet Carlos Palomo Carot, que interpretaran aquest cant popular i tradicional els dies 8 i 9 de setembre respectivament. L'acte, organitzat per l'Ajuntament d'Alaquàs, la Unió Musical d'Alaquàs, l'Associació Cultural Cant de la Carxofa, la Confraria de la Mare de Déu de l'Olivar i els Clavaris del Crist 2012, va comptar amb un nombrós públic, entre ells l'alcaldessa d'Alaquàs, Elvira García i representants de tots els col·lectius organitzadors.

El procés de selecció per al Cant de la Carxofa comença mesos abans quan es realitza la convocatòria a les escoles de la ciutat. El professorat de música dels col·legis de primària són els encarregats de promocionar i promocionar aquest esdeveniment musical incorporat ja en el currículum escolar dels alumnes d'Alaquàs. Posteriorment, els xiquets i xiquetes interessats en aprofundir en el cant, enguany un total de 43 xiquets i xiquets, s'inscriuen a l'escola de la Unió Musical d'Alaquàs, on sota la supervisió de la professora Rut García Martínez, aprenen el tradicional cant i es preparen per a la preselecció tècnica que es va realitzar aquest estiu.

El jurat, composat per Fernando Taberner Muñoz, Óscar Abad Costa i Enrique Parreño, va escollir en aquesta preselecció els xiquets Héctor Ruiz Vilches, Francesc de Paula Tárrega Gallego i Verónica Zamora Ferrer com a possibles ‘àngels' de la Mare de Déu de l'Olivar, mentre que Miquel Barberà López, Guillermo Fernández Palop i Carlos Palomo Carot optaren a interpretar el tradicional cant davant del Crist de la Bona Mort.

En la Prova de l'Àngel realitzada ahir al Castell, els sis aspirants van interpretat un fragment de la Carxofa i posteriorment es va procedir a la votació popular en la que van participar més de 700 persones. La resta de xiquets i xiquetes que van participar formaran part del cor junt a la Jove Orquestra de la Unió Musical d'Alaquàs.

Després de les interpretacions, es va atorgar un obsequi a totes les persones que han format part d'aquesta prova com ara els professors de música i el jurat. Les entitats organitzadores van voler agrair la seua participació així com també la de tots els xiquets i xiquetes que han mostrat interès enguany pel Cant de la Carxofa.

La Carxofa és una composició musical del segle XVII i de tipus religiós denominada motet característica de les poblacions de l'Horta Sud. En la actualitat es conserva a Alaquàs, Silla, Aldaia i al Barri del Carme de València. El fet que a Alaquàs la lletra experimentara la variant de cantar no només al Crist sinó també a la Mare de Déu de l'Olivar i el caràcter participatiu i democràtic que en l'última dècada se li ha volgut incorporar, diferencia la Carxofa d'Alaquàs de la de la resta de poblacions on continua celebrant-se i es considera com una de les tradicions més genuïnes i antigues de la població així com una de les senyes d'identitat més preciades.

El Cant de la Carxofa en honor a la patrona d'Alaquàs es celebrarà el 8 de setembre a la parròquia de la Mare de Déu de l'Olivar a les 21 hores. Mentre que el recital en homenatge al Crist tindrà lloc el 9 de setembre a la plaça de la Constitució, també a les 21 hores.